عالم آرا

ہندوستان کی پہلی بولتی فلم، جو 14 مارچ، 1931ء کو ممبئی کے میجسٹک تھیٹر میں پیش کی گئی۔

پوسٹر 
اس وقت ہندوستان میں اردو زبان کا بول بالا تھا اور فلم کے پوسٹرز پر چونکانے والے جملے لکھے گئے تھے، مثلاً ’اٹھہتر مردہ انسان زندہ ہو گئے انہیں بولتے دیکھو‘۔ اس انداز نے لوگوں کی بھیڑ اکٹھا کر دی اور پولیس کے لیے اس بھیڑ پر قابو پانا مشکل ہو گیا۔ اس فلم کے ٹکٹ بلیک بھی ہوئے۔

فلم کمپنی 
اس زمانے میں فلمی کمپنیاں فلم پروڈیوس کرتی تھیں اور پہلی بولتی فلم عالم آراء امپیریل مووی ٹون کے بینر تلے بنی۔ فلم کے ہدایت کار اردشیر ایرانی تھے۔ اس وقت فلمسازی کے میدان میں بڑی تعداد میں پارسی مذہب کے لوگ حاوی تھے اور ان کی کئی کمپنیاں تھیں۔

مشکلات 
جس اسٹوڈیو میں فلم بن رہی تھی وہاں قریب ہی ریل کی پٹری تھی اور ہر چند منٹ بعد ریل گزرتی تھی۔ اس لیے شور سے بچنے کے لیے ساؤنڈ ریکارڈنگ رات کے وقت کی جاتی تھی اور مائیکروفون سیٹ پر چھپا کر رکھے جاتے تھے۔

اداکار 
اس فلم میں ہیرو کا کردار مراٹھی تھیئٹر کے اداکار ماسٹر وٹھل نے کیا۔ ہیروئین زبیدہ تھیں، جو اپنے دور کے ایک امیر گھرانے سے تعلق رکھتی تھیں۔ فلم میں پرتھوی راج کپور اور ایل وی پرساد بھی شامل تھے۔ اس فلم میں کل 22 نغمے تھے۔

حوالہ جات 

1930ء کی دہائی کی فنٹاسی فلمیں
1930ء کی دہائی کی ہندی فلمیں
1931ء کی فلمیں
اردشیر ایرانی کی ہدایت کاری میں بننے والی فلمیں
اردو زبان کی فلمیں
بھارتی رزمیہ فلمیں
بھارتی رومانوی فلمیں
بھارتی سیاہ و سفید فلمیں
بھارتی فلمیں
بھارتی فنٹاسی فلمیں
کامنز زمرہ جس کا ربط ویکی ڈیٹا پر ہے
گم شدہ ہندوستانی/بھارتی فلمیں
Short description is different from Wikidata
1930ء کی دہائی کی اردو زبان کی فلمیں